Φώντας Μπαραλιάκος

Ο Φώντας Μπαραλιάκος (Ξενοφών Μπαραλιάκος του Ελευθερίου, 1970-) είναι Έλληνας οικονομολόγος, σύμβουλος επιχειρήσεων και πολιτικός, βουλευτής Πιερίας με τη Νέα Δημοκρατία (ΝΔ) από το 2019. Αποτελέσματα εκλογών 2019: Αυτά είναι όλα τα ονόματα των «300» της νέας Βουλής, in.gr, 8 Ιουλίου 2019, ανακτήθηκε στις 16 Αυγούστου 2019.

 Βιογραφία 
 Πρώτα χρόνια, σπουδές και οικογένεια 
Γεννήθηκε το 1970 και φοίτησε στο 4ο Γενικό Λύκειο Κατερίνης.Βιογραφία στην προσωπική ιστοσελίδα του Φώντα Μπαραλιάκου. Εν συνεχεία, σπούδασε στο τμήμα Οικονομικών και Κοινωνικών Επιστημών του Πανεπιστημίου Μακεδονίας και είναι πιστοποιημένος από την Επιτροπή Κεφαλαιαγοράς, μετά από εξετάσεις, ως υπεύθυνος παροχής επενδυτικών συμβουλών και επενδυτικός σύμβουλος για την αγορά παραγωγών. 

Εκπλήρωσε τη στρατιωτική του θητεία υπηρετώντας ως έφεδρος υπαξιωματικός του Μηχανικού. 

Είναι παντρεμένος με τη δικηγόρο Μελίνα Κορομήλη και έχουν μία κόρη και έναν γιο.

 Επαγγελματική Δραστηριότητα 
Το 1989 άρχισε να εργάζεται στον ιδιωτικό τομέα και ανέλαβε υπεύθυνος προμηθειών και πωλήσεων σε πολυκατάστημα, ενώ ήταν επί μακρόν διευθυντής του καταστήματος Κατερίνης της CFS Χρηματιστηριακής. Το 2006 ανέλαβε εμπορικός διευθυντής στην εκδοτική εταιρεία "Εκδοτική Ενημερωτική Ι. Κορομήλης Α.Ε.", η οποία εκδίδει την εφημερίδα "Ολύμπιο Βήμα", την αρχαιότερη εν εκδόσει στην Πιερία. Τον Νοέμβριο του 2010 εξελέγη στη Συνέλευση των αντιπροσώπων (ΣτΑ) του Οικονομικού Επιμελητηρίου Ελλάδος. Το 2011 συνίδρυσε την εταιρία Dynamic Business της οποίας αντικείμενο αποτελεί η συμβουλευτική υποστήριξη για τις επιχειρήσεις.

 Αθλητισμός και πολιτισμός 
Στον τομέα του αθλητισμού, ο Φώντας Μπαραλιάκος υπήρξε κολυμβητής του Αθλητικού Συλλόγου Αρχέλαος Κατερίνης και αθλητής της ομάδας υδατοσφαίρισης του Α.Σ. Άρη Θεσσαλονίκης και του Νηρέα Κατερίνης. Σήμερα, είναι μέλος του διοικητικού συμβουλίου και υπεύθυνος του τμήματος μάρκετινγκ και χορηγιών της ομάδας καλαθοσφαίρισης ΣΦΚ Πιερικός Αρχέλαος.Βιογραφικό  στο eklogika.gr, ανακτήθηκε στις 16 Αυγούστου 2019. Μεταξύ άλλων,  είναι μέλος του Φεστιβάλ Ολύμπου, του Ινστιτούτου Επικοινωνίας και της Ελληνικής Εταιρείας Διοίκησης Επιχειρήσεων (ΕΕΔΕ). 

 Πολιτική σταδιοδρομία 
Το 2010 εξελέγη στη Νομαρχιακή Διοικούσα Επιτροπή της Νέας Δημοκρατίας στον νομό Πιερίας, όπου υπηρέτησε ως γενικός γραμματέας. Το 2012 ήταν υποψήφιος Βουλευτής της Νέας Δημοκρατίας στο Νομό Πιερίας. Το 2018 επιβεβαιώθηκε η επιλογή του στο Μητρώο Στελεχών της ΝΔ, μαζί με άλλα 64 άτομα.Ο Φώντας Μπαραλιάκος στα 65 νέα στελέχη του Μητρώου Στελεχών της Ν.Δ., ΠΙΕΡΙΚΗ, 16 Ιανουαρίου 2018, ανακτήθηκε στις 16 Αυγούστου 2019.

 Βουλευτής 
Έπειτα από την εκλογική νίκη της Νέας Δημοκρατίας στις βουλευτικές εκλογές του Ιουλίου του 2019, ο Φώντας Μπαραλιάκος εξελέγη βουλευτής Πιερίας και ήρθε πρώτος σε σταυρούς προτίμησης λαμβάνοντας 11.887 ψήφους.ΟΙ ΤΕΣΣΕΡΙΣ ΒΟΥΛΕΥΤΕΣ ΑΠΟ ΝΔ ΚΑΙ ΣΥΡΙΖΑ ΠΟΥ ΕΚΛΕΓΟΝΤΑΙ ΣΤΗΝ ΠΙΕΡΙΑ, Voria.gr, 8 Ιουλίου 2019, ανακτήθηκε στις 16 Αυγούστου 2019.

Συμμετέχει στην Διαρκή Επιτροπή Μορφωτικών Υποθέσεων, στην Ειδική Επιτροπή Οδικής Ασφάλειας της Βουλής, στην Ειδική Μόνιμη Επιτροπή Προστασίας Περιβάλλοντος, εκπροσωπώντας την κοινοβουλευτική ομάδα του κόμματός του,Κοινοβουλευτικές Δραστηριότητες https://www.hellenicparliament.gr/Vouleftes/Stoicheia-Epikoinonias-Voulefton?MPId=c78e5cd9-b4f4-4ae2-87d9-aa8d00efa915 ενώ είναι Πρόεδρος της Κοινοβουλευτικής Ομάδας Φιλίας Ελλάδας - Σλοβενίας και μέλος της της Κοινοβουλευτικής Ομάδας Φιλίας Ελλάδας - Ηνωμένων Αραβικών Εμιράτων.

Ο Μπαραλιάκος εξελέγη με 223 ψήφους υπέρ και 17 «παρών» στις 6 Οκτωβρίου 2025 Κοσμήτορας της Βουλής των Ελλήνων. Εκλέχθηκαν οι νέοι κοσμήτορες και γραμματείς της Βουλής – Τα αποτελέσματα της πρώτης ψηφοφορίας της νέας περιόδου, neakriti.gr, 6 Οκτωβρίου 2025, ανακτήθηκε στις 8 Οκτωβρίου 2025.

 Εξωτερικοί σύνδεσμοι 
   Προσωπική ιστοσελίδα του Φώντα Μπαραλιάκου

 Παραπομπές 

Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία